
Nr.93199/08.07.2026
· PROIECT -
PROFILUL CONSILIULUI DE ADMINISTRAȚIE al
Societății Termo-Service S.A.

Prin Hotărârea Adunării Generale a Acționarilor nr.9 din 24.04.2026 a fost aprobată declanșarea procedurii de selecție pentru un post vacant de membru în Consiliul de Administrație al Societății Termo-Service S.A., în conformitate cu prevederile Ordonanței de urgență a Guvernului nr.109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare (denumită în continuare O.U.G. nr.109/2011).
Potrivit  prevederilor art.12 din Anexa nr. 1 la Hotărârea Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice (H.G.nr.639/2023), Profilul Consiliului de administrație este elaborat de autoritatea tutelară, Municipiul Iași, prin Compartimentul de Guvernanţă Corporativă și conţine în mod obligatoriu condiţiile privind studiile şi experienţa prevăzute la art. 28 alin. (1) sau (11), după caz, şi alin. (3) din Ordonanţa de urgenţă a Guvernului nr.109/2011, în cazul întreprinderilor publice - societăţi, precum şi condiţiile de eligibilitate prevăzute la art. 4, art. 12 alin. (3), art. 30 alin. (9) şi la art. 36 alin. (7) din Ordonanţa de urgenţă a Guvernului nr. 109/2011.

 Profilul Consiliului și Profilul candidatului pentru un post de membru în Consiliul de Administrație, matricea Profilului Consiliului, Planul de selecție vor fi integrate ulterior în Componenta Integrală a Planului de selecție, elaborată de către Comisia de Selecție și Nominalizare şi vor fi aprobate împreună cu aceasta prin Hotărâre a Adunării Generale a Acționarilor Societății Termo-Service S.A., conform prevederilor art.10 alin (4) din Anexa nr.1 la H.G.nr.639/2023.

Societatea Termo-Service S.A. este administrată în sistem unitar de către un Consiliu de Administrație format din 5 membri neexecutivi, numiți pentru un mandat de 4 ani, respectiv perioada 19.07.2023 – 17.07.2027, în prezent fiind ocupate patru posturi.

Structura Consiliului de administrație este derivată din cerintele contextuale și este stabilită astfel încât membrii săi, în ceea ce privește relația dintre aceștia cu managementul executiv, să acționeze independent și critic, iar membrii consiliului să se completeze unul pe celălalt.
În conformitate cu prevederile OUG 109/2011 privind guvernanța corporativă a înreprinderilor publice, cu modificările și completările ulterioare, pentru elaborarea Profilului candidatului se vor avea în vedere respectarea cerințelor minime legale, dar fără a se limita la acestea:
· Art.4 conform căruia: Nu pot fi selectate, nominalizate, desemnate și numite în funcția de administrator sau director în întreprinderile publice conform prezentei ordonanţe de urgenţă următoarele persoane:

a) senatorii; 

b)  deputații;

c) membrii Guvernului; 

d) prefecții și subprefecții;

e)  primarii și viceprimarii; 

f)  persoanele care au auditat situațiile financiare ale societății în cauză în oricare din ultimii 3 ani financiari anteriori nominalizării; 

g) persoanele care, potrivit legii, sunt incapabile sau care au fost condamnate pentru infracțiuni contra patrimoniului prin nesocotirea încrederii, infracţiuni de corupţie, delapidare, infracţiuni de fals în înscrisuri, evaziune fiscală, infracţiuni prevăzute de Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările şi completările ulterioare;

h) persoanele care nu pot ocupa funcţia de administrator sau director, conform Legii nr.31/1990, republicată, cu modificările şi completările ulterioare;

i) persoanele care au fost sancţionate de Banca Naţională a României, Autoritatea de Supraveghere Financiară, Comisia Naţională a Valorilor Mobiliare sau de către Comisia de Supraveghere a Asigurărilor şi care se regăsesc în registrele acestor instituţii.

· Art.28 alin (1) conform căruia: ”În cazul societăţilor administrate potrivit sistemului unitar, acestea sunt administrate printr-un consiliu de administraţie format din 3 membri, persoane fizice sau juridice. Membrii consiliului de administraţie trebuie să aibă experienţă de minimum 3 ani în conducerea societăţilor, întreprinderi publice sau cu capital privat, ori a regiilor autonome. Prin experienţă în conducerea societăţilor, întreprinderi publice sau cu capital privat, ori a regiilor autonome se înţelege deţinerea oricărei funcţii de conducere, astfel cum aceasta este definită la art. 143 din Legea nr. 31/1990, republicată, cu modificările şi completările ulterioare, precum şi a funcţiei de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupaţiilor din România.

· Art.28 alin (2) conform căruia: Consiliul de administraţie este format din 3-5 membri în cazul întreprinderilor publice care îndeplinesc următoarele condiţii cumulative:

a) au înregistrat o cifră de afaceri în ultimul exerciţiu financiar superioară echivalentului în lei al sumei de 7.300.000 euro;

b) au cel puţin 50 de angajaţi.

· Art.28 alin.(3) conform căruia: Fiecare membru al consiliului de administraţie trebuie să aibă studii superioare finalizate cel puţin cu diplomă de licenţă. De asemenea, acesta trebuie să dovedească experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani.

· Art.28 alin. (4) conform căruia: În cadrul consiliului de administraţie/supraveghere nu poate fi numit mai mult de un membru din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice.
· Art.28 alin. 51): conform căruia: Membrii consiliului de administraţie, respectiv ai consiliului de supraveghere, prevăzuţi la alin. (4), sunt desemnaţi de autoritatea publică tutelară prin act administrativ şi numiţi de către adunarea generală a acţionarilor. Selecţia membrilor consiliului de administraţie, respectiv ai consiliului de supraveghere, prevăzuţi la alin. (4), se realizează de către comisia de selecţie şi nominalizare prevăzută la art. 2 pct. 27, pe baza unei proceduri proprii prevăzute de normele metodologice de aplicare a prezentei ordonanţe de urgenţă.
· Art.28 alin (6) conform căruia: Majoritatea membrilor consiliului de administraţie este formată din administratori neexecutivi şi independenţi în înţelesul art. 1382 din Legea nr.31/1990, republicată, cu modificările ulterioare. Funcţionarii publici, înalţii funcţionari publici, precum şi alte categorii de personal din cadrul autorităţii publice tutelare ori din cadrul altor autorităţi sau instituţii publice nu pot fi consideraţi independenţi.

· Art.28 alin (7) conform căruia: Selecţia membrilor consiliului de administraţie se realizează cu respectarea principiilor prevăzute de Legea nr. 202/2002, cu modificările şi completările ulterioare. În măsura în care nu este afectat clasamentul întocmit potrivit dispoziţiilor art. 29 alin. (1), cel puţin o treime din totalul administratorilor aparţin genului subreprezentat.
· Art.30 alin (9) conform căruia: În cazul în care, din motive imputabile, administratorii nu îndeplinesc indicatorii de performanţă stabiliţi prin contractele de mandat, adunarea generală a acţionarilor îi revocă din funcţie şi hotărăşte, în termen de maximum 45 de zile de la vacantare, declanşarea procedurii de selecţie pentru desemnarea de noi administratori, în conformitate cu prevederile art. 29. Administratorii revocaţi nu mai pot candida timp de 5 ani de la data rămânerii definitive a hotărârii de revocare pentru alte consilii de administraţie prevăzute de prezenta lege.

· Art.33 alin (1) conform căruia: O persoană fizică poate exercita concomitent cel mult 2 mandate de membru al consiliului de administraţie şi/sau de membru al consiliului de supraveghere în întreprinderi publice al căror sediu se află pe teritoriul României. Această prevedere se aplică în aceeaşi măsură persoanei fizice reprezentant al unei persoane juridice administrator sau membru al consiliului de supraveghere, precum şi persoanei juridice numite administrator. Autoritatea publică tutelară poate stabili ca pe durata mandatului său administratorul unei întreprinderi publice să poată face parte dintr-un singur consiliu de administraţie şi/sau consiliu de supraveghere;
· Art.33 alin. (2) conform căruia: Pe durata mandatului, funcţionarii publici sau personalul din cadrul autorităţii publice tutelare ori din cadrul altor autorităţi sau instituţii publice nu pot face parte decât dintr-un singur consiliu de administraţie sau consiliu de supraveghere al unei întreprinderi publice.

· Art.34 alin (41) conform căruia: Cel puțin un membru trebuie să fie  calificat ca auditor financiar conform unui document emis de către autoritatea competentă din România, din alt stat membru, dintr-un stat membru al Asociației Europene a Liberului Schimb, din Elveția sau din Regatul Unit al Marii Britanii şi Irlandei de Nord, potrivit legii. Prin excepție de la această prevedere, este competentă să facă parte din Comitetul de audit al unei întreprinderi publice şi persoana care are experiență de cel puțin 3 ani în audit statutar, dobândită prin participarea la misiuni de audit statutar în România, în alt stat membru, într-un stat al AELS, în Elveţia sau în Regatul Unit al Marii Britanii şi Irlandei de Nord sau în cadrul comitetelor de audit formate la nivelul consiliilor de administraţie/supraveghere ale unor societăţi/entităţi de interes public, dovedită cu documente;
· Art.36 alin.(7) conform căruia: În cazul în care, din motive imputabile, directorii nu îndeplinesc indicatorii-cheie de performanţă stabiliţi prin contractele de mandat, consiliul de administraţie îi poate revoca din funcţie şi hotărăşte, după caz, în termen de maximum 45 de zile de la vacantare, declanşarea procedurii de selecţie pentru desemnarea de noi directori, în conformitate cu prevederile art. 35. Directorii revocaţi nu mai pot candida pentru funcţii de administrator, respectiv de director la întreprinderi publice, timp de 5 ani de la data rămânerii definitive a hotărârii de revocare.

· Să nu se afle în conflict de interese potrivit legii, care să-l facă incompatibil cu funcția de administrator la Societatea Termo-Service S.A.;
Cerințele de mai sus sunt obligatorii și reprezintă o condiție esențială pentru accederea în consiliul de administrație și implicit în procesul de selecție. În baza acestor cerințe referitoare la diversificarea competențelor, studii și experiența profesională în anumite domenii, este recomandabil ca echipa de membri ai Consiliului să fie mixtă și echilibrată în ceea ce privește genul, vârsta, etnia, precum și în ceea ce privește experiența profesională, asigurând o diversitate a expertizei și experiențelor la nivelul întregului consiliu. Armonizarea experienței în mediul privat cu experiența în mediul public este de dorit, fără ca tipul acesta de experiență să devină o condiție obligatorie. Prin urmare, aceste cerințe se vor reflecta în existența studiilor superioare, finalizate cel puţin cu diplomă de licenţă şi experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani.
Municipiul Iași, în calitate de autoritate publică tutelară, a demarat procedura de selecție a unui membru în Consiliul de Administratție al Societății Termo-Service S.A., pentru postul vacant, cu mandat până la data de 17.07.2027.
1. Atribuțiile consiliului

Consiliul este însărcinat să supravegheze și să sprijine performanța managementului executiv din cadrul societății. Consiliul de Administrație exercită următoarele atribuții conform actului constitutiv al societății:

· îndeplinește toate actele necesare și utile pentru realizarea obiectului de activitate;

· reprezintă societatea în raporturile cu directorul general;

· stabilește direcțiile principale de activitate și de dezvoltare ale societății;

· stabilește politicile contabile și ale sistemului de control financiar și aprobă planificarea financiară;

· numește si revocă directorii și stabilește remunerația lor;

· supraveghează activitatea directorilor;

· pregătește raportul anual, convoacă și organizează Adunarea Generală a Acționarilor și implementează hotărârile acesteia;

· introduce cerere pentru deschiderea procedurii insolvenței societății, potrivit Legii nr.85/2014 privind procedurile de prevenire a insolvenței și de insolvență, cu modificările și completările ulterioare;

· deleagă conducerea societății directorului general, care va reprezenta societatea atât în raporturile cu terții cât și în justiție, păstrând atribuția de reprezentare a societății în raporturile cu directorul general;

· înregistrează la Registrul Comerțului numele persoanelor împuternicite să reprezinte societatea;

· încheie acte juridice în numele și în contul societății, prin care dobândește bunuri pentru aceasta sau înstrăinează, închiriază, schimbă ori constituie în garanție bunuri aflate în patrimoniul societății, a căror valoare depășește jumătate din valoarea contabilă a activelor societății la data încheierii actului juridic, numai cu aprobarea adunării generale a acționarilor, în condiții de cvorum cerute pentru A.G.A. extraordinară.
2. Obiective și rezultate așteptate

Consiliul de Administrație împreună cu conducerea executivă își vor asuma următoarele obiective strategice:
· creșterea cotei de piaţă şi întărirea poziției pe o piață concurențială, prin aplicarea unor tarife competitive și îmbunataţirea calității lucrărilor executate și a serviciilor prestate de societate;
· realizarea unei profitabilități rezonabile;
· creşterea productivităţii muncii prin ridicarea gradului de pregătire și asigurarea condițiilor necesare stimulării resursei umane;
· creșterea portofoliului de clienți – persoane fizice, juridice, inclusiv a portofoliului de contracte de prestări servicii/execuții lucrări, în vederea creșterii cotei de piață și întăririi poziției pe o piață concurențială;
· îmbunătățirea continuă a calității serviciilor furnizate clienților;
· menținerea unui sistem de management integrat calitate-mediu-sănătate, securitate în muncă și  responsabilitate socială;
· tehnologizarea activității prin modernizări, achiziții de maşini, utilaje şi echipamente performante;
· îmbunătățirea permanentă imaginii societăţii prin asigurarea și menținerea conformității cu reglementările în domeniu;
· asigurarea continuității activității societății; 
· creşterea eficienţei generale a societăţii prin corecta dimensionare, informare şi motivare a personalului societăţii;
· îmbunătățirea mentalității proactive a personalului şi a celor ce lucrează în numele societăţii, în ceea ce privește calitatea, protecția mediului înconjurător, responsabilitatea socială și securitate în muncă;
· dezvoltarea durabilă a serviciilor;
· introducerea unor metode moderne de management, de elaborare şi implementare a strategiilor, politicilor, programelor şi/sau proiectelor din sfera serviciilor de utilităţi publice;
· atragerea de noi resurse la bugetul local;
· crearea de noi locuri de muncă în societate;
· construirea de relații strategice cu partenerii interni și externi prin încurajarea și sprijinirea comunităților de afaceri și de dezvoltare care să ducă la noi investiții;
· participarea la misiuni și vizite naționale și internaționale pentru identificarea de investitori; această activitate trebuie strâns corelată cu investițiile preconizate în planul de activități al strategiei;
· reprezentarea intereselor și protejarea drepturilor pe care le au clienții; soluții noi, inteligente, creative, pentru a asigura succesul, într-o manieră optimă pentru interesul clientului, în conformitate cu legislația română în vigoare și metode alternative de soluționare a conflictelor atunci cand este posibil;
· protecția și conservarea mediului natural și construit; 
· asigurarea igienei și sănătății populației; 
· liberul acces la informațiile privind serviciile publice.

3. Componența Consiliului de Administrație

Societatea Termo-Service S.A. este administrată de către un Consiliu de Administrație format din 5 membri neexecutivi, numiți pentru un mandat de 4 ani, respectiv perioada 19.07.2023 – 17.07.2027, în prezent fiind ocupate patru posturi.
Profilul consiliului se bazează pe următoarele componente:

· analiza cerinţelor contextuale, respectiv ansamblul de condiții și circumstanțe specifice care trebuie luate în considerare în implementarea principiilor și mecanismelor de guvernanță corporativă în ceea ce privește Societatea Termo-Service S.A. Aceste cerințe contextuale sunt determinate de particularitățile societății  și de mediul în care aceasta operează, de starea economică, financiară, de guvernanță corporativă, contextul legislativ și poziția strategică în care se află întreprinderea publică la momentul actual, moment la care se realizează evaluarea si selecția membrilor consiliului de administrație;

b) scrisoarea de aşteptări actualizată a Societății Termo-Service S.A.;

c) strategia Societății Termo-Service S.A. şi a sectorului din care face parte.

Profilul consiliului trebuie să cuprindă următoarele elemente:

a) definirea criteriilor de selecţie obligatorii şi opţionale;

b) definirea unei grile comune de evaluare pentru criteriile stabilite;

c) ponderea fiecărui criteriu, în funcţie de importanţa acestuia;

d) gruparea criteriilor pentru analiză comparativă;

e) specificarea unui prag minim colectiv pentru fiecare criteriu de selecţie obligatoriu, după caz.
4. Profilului Consiliului de administrație
Profilul consiliului se realizează pe baza unui tabel care cuprinde competenţele măsurabile, trăsăturile şi pragul minim colectiv, precum şi condiţiile care trebuie îndeplinite în mod ideal de membrii consiliului, individual şi colectiv, împreună cu aptitudinile, cunoştinţele, experienţa şi alte atribute ale membrilor în funcţie, precum şi ale potenţialilor candidaţi. 
În vederea derulării procedurii de selecție, sumt stabilite următoarele cerințe pe care candidații trebuie să le îndeplinească:

I. Cerințe de participare pentru 1 (un) post de membru în Consiliul de Administrație al Societății Termo-Service S.A.

a) Au cetățenia română sau a altor state membre UE, cu condiția să aibă domiciliul sau reședința în România; 
b) cunosc foarte bine limba română (scris și vorbit); 
c) nu se află în conflict de interese care să îi(le) facă incompatibili(e) cu exercitarea calității de membru în Consiliul de administrație al societății pentru care au aplicat; 
d)  nu se află în niciuna dintre situațiile prevăzute în art. 4, art.12 alin. (3), art. 30 alin. (9) și art.36 alin. (7) din O.U.G. nr. 109/2011, cu modificările și completările ulterioare; 
e)  nu au înscrieri în cazierul fiscal și judiciar - art. 16, C – alte criterii, b) din H.G. nr. 639/2023; 
f) nu se află în situația prevăzută în art.731 din Legea nr.31/1990 a societăților, republicată, cu modificările și completările ulterioare; 
g) au capacitate deplină de exercițiu; 
h) sunt apți din punct de vedere medical; 
i) au studii superioare finalizate cel puțin cu diplomă de licență;
j) trebuie să dovedescă experiență în domeniul științelor inginerești, economice, sociale, juridice sau în domeniul de activitate al Societății de minimum 7 ani – art.28 alin (3) din OUG nr.109/2011;
k) au experiență de minimum 3 ani în conducerea societăților, întreprinderilor publice sau cu capital privat, ori a regiilor autonome – art.28 alin (1) din OUG nr.109/2011;
l) îndeplinesc toate condițiile și criteriile prevăzute de O.U.G. nr.109/2011 și de H.G. nr.639/2023
Matricea Consiliului de Administrație al Societății Termo-Service S.A.

	Rezultate ec. fin. la societăți/ RA admin/ conduse
	Oblig.
	1
	
	
	
	
	
	
	
	
	
	
	
	100%
	

	Înscrieri în cazierul fiscal și judiciar
	Oblig.
	1
	
	
	
	
	
	
	
	
	
	
	
	100%
	

	Experiență în conducerea societăţilor, întreprinderi publice sau cu capital privat, ori a regiilor autonome de minim 3 ani
	Oblig.
	1
	
	
	
	
	
	
	
	
	
	
	
	60%
	

	Sub-Total
	
	
	
	
	
	
	
	
	
	
	
	
	
	
	

	TOTAL
	
	
	
	
	
	
	
	
	
	
	
	
	
	
	

	TOTAL ponderat
	
	
	
	
	
	
	
	
	
	
	
	
	
	
	

	Clasament
	
	
	
	
	
	
	
	
	
	
	
	
	
	
	


Descrierea matricei:

Criterii de selecție

Criteriile de selecție sunt competențe și trăsături necesare candidaților pentru a putea îndeplini cu succes rolul care le va fi atribuit, sunt enumerate mai jos, grupate pentru analiză comparativă:

Profilului consiliului diferențiază între criterii obligatorii și criterii opționale, bazate pe competențe, care au fost identificate în urma analizei cerințelor contextuale. 

Criteriile obligatorii sunt competențe și trăsături care trebuie să fie îndeplinite de către toți candidații.
Criteriile opționale sunt competențe si trăsături care pot fi îndeplinite de unii dintre membrii consiliului, dar nu în mod necesar de către toți.
Modelul profilului consiliului, precum şi instrucţiunile de întocmire şi de interpretare a conţinutului matricii sunt prevăzute în anexa nr. 1a. a anexei nr.1 la H.G. nr.639/2023.

Comisia de selecţie şi nominalizare stabileşte care dintre criteriile exemplificate în anexa nr.1a  din anexa nr.1 la H.G. nr.639/2023 sunt criterii obligatorii şi care sunt opţionale, în funcţie de specificul şi complexitatea activităţii întreprinderii publice, precum şi ponderea acestora în întocmirea listei scurte.

Grila conține un nivel minim colectiv al pragului indicatorilor de competență, care reflectă nivelul minim al competenței colective pe care membrii individuali ai consiliului trebuie să o posede împreună, astfel încât consiliul să fie capabil să întrunească nivelul de capacități al consiliului identificat în analiza cerințelor contextuale.

Criteriile obligatorii care trebuie folosite în cadrul procedurii de selecție sunt diferențiate în grupe și subgrupe, după cum urmează:
A. Competențe: 
a) competențe specifice sectorului de activitate a întreprinderii publice:

i. cunoștinte despre domeniul de activitate al Societății: fără a avea o natură de obligativitate, cel puțin unul dintre membrii Consiliului de administrație ar trebui să posede cunoștințe despre sectorul de activitate al Societății Termo-Service S.A. pentru a facilita elaborarea și implementarea unei viziuni de administrare în concordanță cu strategia locală și națională în domeniu; 

ii. cunoștințe despre domeniul utilităților publice: fără a avea o natură de obligativitate, cel puțin unul dintre membrii Consiliului de administrație ar trebui să posede cunoștințe despre sectorul utilităților publice pentru a facilita adoptarea unor bune practici din domeniul mai larg al sectorului de activitate al Societății Termo-Service S.A.;

b) competențe profesionale de importanță strategică: esențiale pentru stabilirea strategiei de dezvoltare a Societății Termo-Service S.A., cuprind pe lângă cerințele de educație, de experiență și îmbunătățire a performanței financiare, și:

i. gestionarea afacerii: necesară pentru asigurarea bunei funcționări a Societății; 

ii. viziune strategică: necesară pentru trasarea unei direcții optime privind evoluția Societății Termo-Service S.A., în concordanță cu acordurile și reglementările legislative, cu politica locală și națională și de asemenea, necesară pentru stabilirea obiectivelor strategice pe care managementul societății să le atingă în termenii agreați, precum și a oportunităților de creștere; 

c) competențe de guvernanță corporativă:

i. luarea deciziei: necesară pentru a decide în privința politicilor majore care trebuie implementate și/sau atinse în cadrul societății, în privința liniilor pentru dezvoltare și a altor aspecte sensibile și/sau care au impact major, pozitiv sau negativ, asupra bunei funcționări a Societății Termo-Service S.A.; 

ii. monitorizare și control: necesare pentru înțelegerea activității curente a societății, permite înțelegerea manierei în care obiectivele trasate vor fi îndeplinite, sesizarea disfuncționalităților și/sau a oportunităților, trasarea și luarea unor măsuri de acțiune sau corective, după caz;

d) competențe sociale și personale:

i. colaborare și cooperare cu alte părți (directorat, instituții, etc.): necesare pentru a pune în practică unul dintre principiile guvernanței corporative și anume, buna cooperare și comunicare cu părțile care interacționează cu societatea; necesare în agrearea unor politici pentru dezvoltare, a unor programe instituționale, etc; 

ii. organizare și planificare: necesare pentru asigurarea unui flux optim al activității societății, prin previzionarea acțiunilor viitoare și alocarea eficientă a resurselor. De asemenea, este necesară pentru creionarea planurilor de investiții, în conducerea proiectelor pe care societatea le gestionează/dezvoltă.

e) experiență pe plan local și internațional:

i. experiență locală: necesară pentru armonizarea cadrului legislativ cu activitatea societății. Fără a avea un caracter de obligativitate pentru întreg consiliul, este de dorit ca unul sau mai mulți dintre membrii consiliului de administrație să demonstreze o asemenea experiență; 

ii. experiență internațională: fără a avea un caracter de obligativitate pentru consiliul de administrație, experiența internațională este de dorit în special în domeniul de activitate al societății sau mai larg, în cel al utilităților publice, pentru a facilita importul de bune practici sau de implementare a cadrului legislativ cu aplicabilitate internațională.

f) competențe și restricții specifice pentru funcționarii publici sau alte categorii de personal din cadrul autorității publice tutelare ori din cadrul altor autorități sau instituții publice:

· trebuie să aibă experienţă de minimum 3 ani în conducerea societăţilor, întreprinderi publice sau cu capital privat, ori a regiilor autonome;
· trebuie să dețină studii superioare finalizate cel puţin cu diplomă de licenţă;

·  trebuie să dovedească experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani.
g) altele; 

B. Trăsături: 

a) Reputația personală și profesională: candidatul are un comportament adecvat pentru postul vacant;
b) integritate: necesară pentru promovarea unui mediu etic și transparent în relațiile cu angajații societății, dar și cu terții;
c) independență: necesară pentru acțiunea independentă și critică în relație cu Societatea;
d) expunere politică: în sens larg, trăsătura presupune contacte în mediul politic dar este de dorit ca o parte dintre membrii Consiliului de administrație să nu dețină funcții într-un partid politic;
e)  abilități de comunicare interpersonală: necesare pentru buna relaționare atât în interiorul consiliului de administrație, cât și în relațiile cu terții; 
f) aliniere cu scrisoarea de așteptări a acționarului: necesară pentru înțelegerea valorii adăugate pe care fiecare persoană o poate aduce consiliului de administrație și implicit Societății;
g) diversitate de gen: fără un caracter de obligativitate, este de dorit pentru asigurarea unui caracter de diversitate a Consiliului de administrație; 

C. Alte criterii: 

a) rezultatele economico-financiare ale întreprinderilor în care și-a exercitat mandatul de administrator/director; 
b) înscrieri în cazierul fiscal și judiciar; 
c) criterii suplimentare, în funcție de specificitatea întreprinderii publice și prevederile legale aplicabile. 

Aceste competențe, trăsături și cerințe sunt translatate în grila profilului Consiliului de administrație prezentată și descrisă în continuare.

Pot fi criterii opționale următoarele:

a) mandate de administrator/director al unei întreprinderi publice sau private deţinute anterior;

b) specializări în anumite domenii de activitate;

c) cunoaşterea unei limbi străine de circulaţie internaţională.

Obligatoriu, mai departe "Oblig.", sau Opţional, mai departe "Opt."

Stipulează dacă pentru evaluare este necesar un anumit criteriu, selectează Oblig. sau selectează Opt.

Ponderea 0-1

Indică importanţa relativă a competenţei ce este evaluată. O valoare a ponderii apropiată de 1 indică o importanţă crescută a competenţei, în timp ce valorile apropiate de 0 indică o importanţă scăzută.

Administratori în funcţie

Pentru persoanele fizice: numele şi prenumele administratorilor, ordonaţi alfabetic

Pentru persoanele juridice: denumirea, sediul, numărul de înregistrare în registrul comerţului, codul unic de identificare, numele şi prenumele reprezentantului desemnat, ordonaţi alfabetic

Candidaţi nominalizaţi

Pentru persoanele fizice: numele şi prenumele administratorilor propuşi, ordonaţi alfabetic.
Pentru persoanele juridice: denumirea, sediul, numărul de înregistrare în registrul comerţului, codul unic de identificare, numele şi prenumele reprezentantului desemnat, ordonaţi alfabetic.

Total

Valoarea totală a unui anumit criteriu pentru toţi administratorii şi candidaţii nominalizaţi, de exemplu suma punctajelor de pe fiecare rând.

Total ponderat

Valoarea totală ponderată a unui anumit criteriu pentru administratorii şi candidaţii nominalizaţi, calculat ca suma punctajelor de pe fiecare coloană multiplicată cu ponderea criteriului.

Pragul minim colectiv

Nivel procentual din potenţialul maxim al competenţelor individuale agregate care trebuie îndeplinite de toţi membrii consiliului, pentru îndeplinirea capacităţilor necesare consiliului ca întreg (calculat ca punctaj minim acceptat pentru criteriu în total/[numărul candidaţi sau membri x punctajul maxim] x 100).
Pragul curent colectiv

Nivel procentual calculat ca raport între: Total/(numărul candidaţi sau membri x punctaj maxim) x 100

Grila de punctaj a criteriilor

Îndrumări pentru acordarea punctelor de la 1 la 5 din grila de punctaj.
Descrierile liniilor tabelului

Competenţe

Combinaţia de cunoştinţe, aptitudini, experienţă şi comportament necesară pentru a îndeplini cu succes rolul de administrator. Grila de punctaj de la 1 până la 5.
Trăsături

O calitate distinctă sau caracteristică a individului. Grila de punctaj de la 1 până la 5.
Alte condiţii eliminatorii

Reprezintă caracteristicile individuale sau colective care trebuie să fie îndeplinite, respectiv care sunt interzise. Grila de punctaj de la 1 până la 5

Subtotal

Punctajul total pentru administratori şi candidaţii nominalizaţi individual pe grupuri de criterii, calculat ca suma punctajelor pentru fiecare grup de criterii, respectiv competenţă, trăsături, condiţii care pot fi eliminatorii, pentru un administrator sau candidat nominalizat

Subtotal ponderat

Însumarea valorilor obţinute în urma multiplicării punctajului obţinut pentru fiecare criteriu cu ponderea asociată

Σ(punctaj criteriu*pondere criteriu)
 Total

Valoarea totală a punctajului criteriilor pentru administratori şi candidaţii nominalizaţi individual, calculat ca suma punctajelor pentru fiecare coloană.
Total ponderat

Suma subtotalurilor ponderate prevăzute la subtotalul ponderat.
Clasament

Clasificarea candidaţilor nominalizaţi pe baza totalului ponderat obţinut de fiecare.
Definirea criteriilor și a indicatorilor aferenți

Criteriile reprezintă categorii de competențe, trăsături, condiții necesare și interdicții derivate din profilul consiliului. Criteriile sunt folosite pentru evaluarea colectivă sau individuală a candidaților pentru posturile de membru în consiliu.

	Criteriu: Studii

	Definiție:
	Indicatori:

	Candidatul dovedește o educație corespunzatoare postului.
	· Studii superioare finalizate cel puţin cu diplomă de licenţă şi experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani; 

· Certificări/atestări în domeniu, care creează un avantaj competitiv în sensul punerii la dispoziția societății a unor cunoștințe specializate; creșterea gradului de expertiză a Consiliului; 

· Diplome sau formări de specialitate în arii conexe, care pot conduce la creșterea gradului de profesionalism al Consiliului.



	Criteriu: Cunoștinte despre domeniul de activitate al Societății

	Definiție:
	Indicatori:

	Candidatul este familiarizat cu domeniul de activitate al Societății, având o înțelegere aprofundată asupra aspectelor critice și evoluțiilor viitoare.
	· Identifică aspecte cheie în sectorul de activitate și arată cum acestea pot influența activitatea societății; 

· Cunoaște jucătorii majori în sectorul de activitate și modul în care aceștia relaționează; 

· Arată considerare față de contextul larg în care activează societatea, evidențiind oportunități și/sau riscuri majore pentru dezvoltare; 

· Înțelege reglementările și tendințele în domeniu și modul în care pot afecta evoluția pozitivă a societății.


	Criteriu: Cunoștințe despre domeniul utilităților publice

	Definiție:
	Indicatori:

	Candidatul este familiarizat cu domeniul utilităților publice, înțelegând specificul și reglementările din domeniu; orientat spre transferuri de bune practici de la un tip de activitate la alta.
	· Înțelege poziționarea sectorului de activitate în domeniul larg al utilităților publice și modul în care acesta poate avea un impact major în domeniul utilităților publice; 

· Identifică aspecte cheie, reglementări, tendințe în domeniul utilităților publice și arată cum acestea pot influența activitatea societății; 

· Arată considerare față de bune practici și modul în care acestea pot fi transpuse în cadrul societății.


	Criteriu: Gestionarea afacerii

	Definiție:
	Indicatori:

	Candidatul demonstrează stăpânirea tehnicilor de organizare și gestiune a activității societății, arătând aplecare pentru metodele și tehnicile cu caracter tehnico-economic.
	· Familiarizat cu subiectele, strategiile și tehnicile referitoare la administrarea afacerii; formulează indicatori în baza cărora să urmărească bunul mers al societății; 

· Preocupat pentru asigurarea funcției de conducere la nivel de organizație, formulare și/sau urmărire de politici operaționale și relaționare optimă cu directoratul și ceilalți membri ai Consiliului de administrație; 

· Preocupat pentru integrarea societății în contextul larg, local și național; preocupat pentru transpunerea în practică a reglementărilor și normelor din domeniu; 

· Urmărește bunăstarea financiară a societății, înțelege aspectele financiar-contabile esențiale pentru administrarea societății; înștiințează ceilalți membrii ai consiliului asupra posibilelor implicații financiare sau contabile; facilitează înțelegerea aspectelor financiar-contabile în cadrul Consiliului; 

· Managementul riscului: preia comanda propunerilor ce au fost aduse spre revizuire consiliului, în evaluarea componentelor de management al riscului.


	Criteriu: Viziune strategică

	Definiție:
	Indicatori:

	Candidatul înțelege importanța conturării unei strategii, definind-o într-un orizont de timp mediu și lung
	· Contribuie la activitatea Consiliului prin prezentarea unor linii directoare și strategice executivului, în scopul dezvoltării optime a societății pe toate palierele de funcționare;

· Preocupat pentru o dezvoltare durabilă și sustenabilă a societății pe termen lung; 

· Propune politici și programe variate pentru îmbunătățirea activității societății; 

· Identifică priorități pentru dezvoltare și le aduce la cunoștință Consiliului; 

· Dovedește deschidere pentru colaborare cu membrii Consiliului.


	Criteriu: Luarea deciziilor

	Definiție:
	Indicatori:

	Candidatul dovedește gândire critică și independență, oferă un raționament clar și bazat pe date concrete; își asumă responsabilitatea deciziilor luate în cadrul consiliului și este apt a lua decizii în condiții de stres.
	· Conștientizează impactul deciziilor luate individual și la nivel de Consiliu asupra bunului mers al societății; 

· Își bazează deciziile pe date și fapte concrete; oferă o argumentație clară; 

· Caută clarificări atunci când datele situației cu care se confruntă nu sunt explicite și clare; cere puncte de vedere ale unor specialiști, dacă este necesar; 

· Facilitează luarea deciziei în cadrul Consiliului, își expune opiniile și perspectivele și acceptă păreri din partea celorlalți membri; 

· Arată ușurința în asimilarea unor informații complexe, le poate traduce în unități informaționale simplificate și accesibile tuturor; 

· Demonstrează gândire critică și independență, oferă propria perspectivă într-o manieră obiectivă; ia decizii chiar și în situații de tensiune; 

· Conștientizează nevoia de asumare a responsabilității deciziilor luate în cadrul Consiliului și acționează în consecință.


	Criteriu: Monitorizare și control

	Definiție:
	Indicatori:

	Candidatul demonstrează înțelegere asupra funcției de supervizare a activității directorilor în sens restrâns și a societății în sens larg. Demonstrează capacitatea de a monitoriza performanța societății și de a crea un sistem de control.
	· Stabilește obiective și indicatori cheie pentru înțelegerea bunului mers al societății; le revizuiește periodic și acționează în consecință; 

· Oferă feedback în timp real, directorilor și Consiliului asupra performanței societății, performanța fiind evaluată din perspective multiple, nu doar financiară (de exemplu: etică, socială, legală etc.); 

· Monitorizează implementarea deciziilor Consiliului, prin alocarea de resurse, roluri, responsabilități și/sau termene și obiective intermediare; 

· Monitorizează și evaluează performanța directorilor; 

· Evaluează eficacitatea controlului intern și a sistemelor de management al riscului; 


	Criteriu: Colaborare și cooperare cu alte părți (directorat, instituții etc.)

	Definiție:
	Indicatori:

	Candidatul promovează un mediu de lucru armonios, orientat spre respect și atingerea obiectivelor comune. Punerea la dispoziția celorlalți a propriilor cunoștințe și experiențe.
	· Dezvoltă și menține relații pozitive cu o varietate de oameni, indiferent de poziție sau status; 

· Depune efort pentru cunoașterea interlocutorului, încearcă să înțeleagă motivația, perspectiva și preocupările acestuia; 

· Conștientizează impactul propriului comportament asupra interlocutorului, indiferent de nivelul ierarhic; își ajustează și adaptează comportamentul față de interlocutor, astfel încât relaționarea să fie la un nivel optim; 

· Oferă feedback și caută să primească feedback față de performanță, recunoaște succesul; 

· Eficient în stabilirea rapoartelor, folosește cu succes tactul și diplomația; 

· Depune efort pentru rezolvarea conflictelor într-o manieră constructivă; oferă sprijin și asistență; încurajează atunci când este nevoie.


	Criteriu: Organizare și planificare

	Definiție:
	Indicatori:

	Candidatul demonstrează capacitatea de a gestiona eficient activități complexe/proiecte, alocând eficient resursele și definind termene limită. Deține bune cunoștințe despre structuri organizatorice și este apt pentru a face previziuni pe termen lung și mediu, demonstrând exigență și rigurozitate.
	· Ajută membrii Consiliului în a avea o imagine de ansamblu asupra activității societății; 

· Propune și/sau revizuiește structura organizatorică în acord cu planul de administrare și atingerea obiectivelor pe termen lung; 

· Intervine la nivel de Directorat sau acționează individual pentru alocarea/aprobarea de resurse necesare unei organizări optime; 

· Definește standarde de performanță care asigură o clarificare a obiectivelor și responsabilităților părților implicate; utilizează aceste standarde pentru măsurarea progresului și evaluarea performanței; 

· Anticipează schimbarea; 

· Planifică activitatea pe termen lung, acordând atenție la aspectele competitive, tehnologice și strategice ale societății; are în vedere de asemenea activitatea de cercetare și dezvoltare, precum și stabilitatea financiară a întreprinderii. 


	Criteriu: Experiență pe plan local 

	Definiție:
	Indicatori:

	Candidatul demonstrează capacitatea de a promova și de a obține acordul de la autoritățile publice locale asupra unor politici sau activități desfășurate sau care trebuie realizate de către societate.
	· Menține o bună relație cu autoritatea publică tutelară și celelalte instituții locale și/sau naționale; are și/sau dezvoltă relații pozitive cu factorii decidenți din cadrul lor; 

· Promovează interesele societății în cadrul autorității publice tutelare și instituțiilor locale și/sau naționale; face uz de diplomație în mod optim pentru a grăbi lucrurile, dacă situația o impune; 

· Obține sprijin din partea autorităților diverse pentru proiectele demarate de către societate și care au un impact la nivel local și/sau național; 

· Negociază cu succes în fața autorităților și instituțiilor locale și/sau naționale, chiar și în situații de criză; soluționează nepotrivirile cu un minim impact pentru societate; 

· Facilitează înțelegerea Consiliului asupra politicilor și reglementărilor locale și/sau naționale din domeniul de activitate sau din cel al utilităților publice.


	Criteriu: Experiență pe plan internațional

	Definiție:
	Indicatori:

	Candidatul demonstrează o bună înțelegere a reglementărilor și normelor internaționale, evidențiind puncte critice și oportunități de acțiune. Deține experiență și cunoștințe care îi permit adoptarea unor bune practici din mediul internațional.
	· Deține și își actualizează în permanență cunoștințele referitoare la evoluțiile europene în domeniu; 

· Facilitează înțelegerea Consiliului vizavi de importanța implementării directivelor, normelor și reglementărilor internaționale în domeniu; exprimă puncte de vedere și interpretări consistente față de acestea și creează și/sau aprobă resursele necesare adoptării lor; 

· Importă în cadrul societății elemente cheie din guvernanța corporativă internațională, facilitând transferul unor modele și practici a căror utilitate și eficacitate a fost dovedită.


	Criteriu: Reputație personală și profesională

	Definiție:
	Indicatori:

	Un comportament adecvat postului
	· Nu a fost condamnat pentru săvârşirea unei infracţiuni cu intenţie;

· Nu a fost luată o măsură preventivă privativă sau restrictivă de libertate în cadrul unui proces penal, în cazul în care se efectuează cercetări sub aspectul săvârşirii unei infracţiuni cu intenţie; 

· Nu a fost sancţionat(ă) disciplinar sau administrativ de către alte autorităţi, instituţii sau organisme române ori străine din domeniul de activitate al Societății, pentru aspecte de natură profesională

· Nu i-au fost aplicate restricţii pentru a desfăşura activităţi în domeniul de activitate al societatii de către autorităţi, instituţii sau organisme române sau străine din domeniul de activitate al Societății.

· Nu i-a fost aplicată pedeapsa complementară şi/sau pedeapsa accesorie a interzicerii exercitării activităţii profesionale;


	Criteriu: Integritate

	Definiție:
	Indicatori:

	Se comportă cu integritate, onestitate și transparență în relațiile cu ceilalți și cu întreprinderea. 
	· Nu are antecedente penale;

· Se comportă în conformitate cu propriul sistem de valori, promovând și respectând totodată valorile societății; 

· Acționează cu transparență, se comportă cu onestitate și sinceritate; arată respect față de ceilalți, indiferent de poziție, statut, rol în organizație; 

· Elaborează, menține și actualizează Codul de etică al societății și implicit aplicabilitatea acestuia la toate nivelurile ierarhice; 

· Denunță conflictele de interese, definite conform legislației în vigoare și conform reglementărilor interne ale societății; se opune sau se abține  deciziilor Consiliului care ar putea conduce la conflict de interese; 

· Tratează informațiile sensibile și confidențiale în conformitate cu prevederile și reglementările legale și ale societății și/sau contractului de mandat.


	Criteriu: Independență

	Definiție:
	Indicatori:

	Candidatul posedă o gândire independentă și este capabil să ofere rigoarea necesară în vederea luării deciziilor
	· Este dispus să nu fie de acord și să adopte o poziție independentă în fața opiniilor divergente, numai după ce solicită clarificări și explicații;

· Este dispus să adopte un mod original de gândire, bazat pe modele de succes.


	Criteriu: Expunere politică

	Definiție:
	Indicatori:

	Lipsa expunerii politice prezintă risc minim de politizare.
	· Fără apariții publice în care să susțină politica/ programul unui partid;

· Fără expunere politică.


	Criteriu: Abilități de comunicare interpersonală

	Definiție:
	Indicatori:

	Candidatul demonstrează claritate și coerență în discurs, își adaptează comportamentul verbal la interlocutor astfel încât înțelegerea reciprocă să fie facilitată. Arată concizie și logică, poate comunica ușor mesaje complexe, adept al feedback-ului.
	· Arată interes față de interlocutor, indiferent de statutul sau funcția acestuia; comunicarea este desfașurată sub notă de respect; 

· Adaptează mesajul la interlocutor, folosește diferite tehnici de comunicare și instrumente pentru a facilita înțelegerea; limbajul este optim echilibrat între latura tehnică și latura non-tehnică; 

· Transmite mesaje complexe într-o manieră comună, se face ușor înțeles; ordonează idei, demonstrează o logică a discursului; 

· Promovează feedback-ul în interiorul organizației ca metodă a îmbunătățirii comunicării la toate nivelurile; 

· Dă dovadă de claritate și coerență în exprimarea verbală și/sau scrisă.


	Criteriu: Aliniere cu scrisoarea de așteptări a acționarilor

	Definiție:
	Indicatori:

	Completitudinea cu care declarația de intenție răspunde scrisorii de așteptări a acționarilor.


	· Intenția exprimată tratează aprofundat toate punctele exprimate de către acționari în cadrul scrisorii de așteptări; 

· Intenția depusă dezvăluie capacitate de atingere a obiectivelor și așteptărilor acționarilor pe termen mediu si lung; 

· Declarația de intenție are un caracter realizabil, acțiunile propuse și/sau ideile exprimate având o bază concretă și solidă; limbajul și tonul folosit indică acțiunea; 

· Acolo unde este posibil, face apel la date concrete și cifre; 

· Atinge puncte sensibile, oferă alternative pentru realizarea lor; dovedește o înțelegere a specificului și complexității activității societății; 

· Surprinde avantajul competitiv al societății, evidențiază rolul ei într-un context larg; 

· Nota dominantă este viziunea strategică, orientarea fiind spre obținerea unei performanțe superioare.




Grila comună de evaluare pentru toate criteriile

Grila este un instrument folosit pentru măsurarea abilității unei persoane de a-și demonstra competența în ceea ce privește consiliul, clasificând nivelurile de abilități în cinci categorii, de la "novice" la "expert". Anumite criterii, datorită modului lor de înțelegere și definire, nu permit o diferențiere atât de fină precum cea pe scala de evaluare în 5 trepte și, prin urmare, vor fi evaluate în baza unei grile mai restrânse. 

Grila de punctaj a competențelor este un instrument folosit pentru măsurarea abilității candidaților de a-și demonstra competența în ceea ce privește consiliul, clasificând nivelurile de abilități în cinci categorii, de la “novice” la „expert”.
	Scor
	Nivel de competență
	Descriere

	N/A
	Nu se aplică
	Nu este necesar să aplicați sau să demonstrați această competență

	1
	Nivel de bază
	Aveți o înțelegere a cunoștințelor de bază

	2
	Intermediar
	Aveți un nivel de experiență dobândit prin formare fundamentală și/sau prin câteva experiențe similare. Acest nivel de competență presupune sprijinul unor persoane cu expertiză.

· înțelegeți și discutați termeni, concepte, principii și probleme legate de această competență;
· cunoașteți și utilizați acte normative aplicabile, regulamente și ghiduri

	3
	Competent
	Sunteți capabil/ă să îndepliniți cu succes funcțiile asociate acestei competențe. Poate fi necesar, uneorisprijinul persoanelor cu expertiză, dar de regulă demonstrați această aptitudine independent.

· ați aplicat această competență cu succes în trecut, cu minim sprijin extern;
· înțelegeți și puteți analiza implicațiile schimbărilor în procesele, politicile și procedurile din acest sector de activitate

	4
	Avansat
	Puteți îndeplini sarcinile asociate cu această aptitudine fără sprijin extern.

Sunteți recunoscut/ă în cadrul organizației curente ca un (o) expert/ă, sunteți capabil/ă să oferiți ajutor  și aveți experiență avansată în această competență.

· ați oferit idei practice/relevante, resurse și perspective practice referitoare la procesul sau îmbunătățirile practice, la nivel de guvernanță a consiliului și nivel executiv superior;
· sunteți capabil/ă să interacționați și să purtați discuții constructive cu conducerea executivă, dar și să instruiți alte persoane în aplicarea acestei competențe.

	5
	Expert
	Sunteți cunoscut/ă ca un expert/ă în acest sector. Puteți oferi sprijin pentru a găsi soluții pentru  probleme complexe referitoare la această zonă de expertiză.

· ați demonstrat excelență în aplicarea acestei competențe în multiple consilii de administrație și/sau organizații;
· sunteți privit ca un expert, conducător și inovator în această competență de către consiliul, organizația și/sau alte organizații.


Tabele de rating – Competențe

	Cunoștințe, aptitudini și experiență
	Rating

	Novice
	1

	Intermediar
	2

	Competent
	3

	Avansat
	4

	Expert
	5


Trăsături

	Criteriu: Expunere politică

	Scor
	Nivel de competență
	Descriere

	1
	De notorietate
	Aveți o expunere politică de notorietate publică, în sensul în care înregistrați o bună prezență în presa de orice natură. 

Dispuneți de un parcurs politic dovedit, deținând funcții la nivel înalt.

	2
	Foarte expus
	Dispuneți de un parcurs politic dovedit, deținând funcții la nivel înalt. Cu toate acestea, aparițiile publice în presă/media sunt rare. 

	3
	Expus
	Dispuneți de un parcurs politic dovedit, deținând funcții care fie nu au avut un nivel înalt, fie sunt la un nivel înalt și nu au produs efecte.

	4
	Puțin expus
	Sunteți membru de partid, fără a deține funcții în cadrul lui.

	5
	Fără expunere
	Nu sunteți membrul niciunui partid politic.


	Criteriu: Aliniere cu scrisoarea de așteptări a acționarilor

	Scor
	Nivel de competență
	Descriere

	1
	Nu se aliniază
	Calitățile și intenția personală nu corespund scrisorii de așteptări. 

	2
	Se aliniază puțin
	Alinierea se realizează la nivel de intenție, însă nu sunt dovedite calitățile care să sprijine realizarea acestora (doar o parte din cele obligatorii) sau dacă sunt dovedite, acestea se află la un nivel scăzut de dezvoltare. 

	3
	Se aliniază moderat
	Alinierea se realizează la nivel de intenție și sunt dovedite o parte a calităților care sprijină realizarea acestora, la un nivel de dezvoltare minim dorit. Pot fi înregistrate anumite corecții la nivel de intenție. 

	4
	Se aliniază într-o mare măsură
	Alinierea se realizează atât la nivelul intenției, cât și la nivelul calităților în cea mai mare parte. Sunt întrunite calitățile obligatorii și o parte din cele opționale însă nu mereu la nivelul dorit. Puține corecții la nivel de intenție. 

	5
	Se aliniază complet
	Alinierea se realizează atât la nivel de intenție cât și la nivel de calități. Corecțiile necesare sunt minore și în general au un caracter de completare. 


	Diversitate de gen

	Scor
	Descriere

	M
	Masculin

	F
	Feminin


Cerințe prescriptive și proscriptive (condiții eliminatorii)

	Criteriu: Rezultate economico financiare la societăți/regii autonome administrate/conduse

	Scor
	Risc
	Descriere

	1
	Major
	Întreprinderea a intrat în faliment/insolvență pe perioada exercitării mandatului și a fost admisă o acțiune de atragere a răspunderii administrative în nume propriu.

	2
	Minor
	Întreprinderea nu a intrat în faliment/insolvență pe perioada exercitării mandatului sau chiar dacă s-a întamplat acest lucru, nu a fost inițiată și admisă o acțiune de atragere a răspunderii administrative în nume propriu.


Număr de mandate

Descriere: aceasta este o condiție eliminatorie întrucât o persoană fizică/juridică poate exercita concomitent cel mult 2 mandate de administrator în societăți sau întreprinderi publice al căror sediu se află pe teritoriul României.
	Număr de mandate

	Scor
	Risc
	Descriere   

	1
	Major
	Egal cu 1.

	2
	Minor
	Egal cu  0


Înscrieri în cazierul fiscal și judiciar

Descriere: aceasta este o condiție eliminatorie, candidații nu vor putea participa la selecție în cazul în care au înscrieri în cazierul judiciar sau fiscal. 

	Înscrieri în cazierul fiscal și judiciar 

	Scor
	Risc
	Descriere

	1
	Major
	Are înscrieri în cazierul fiscal și judiciar

	2
	Minor
	Nu are înscrieri în cazierul fiscal și judiciar 


Studii superioare și experiență în domeniu
Descriere: aceasta este o condiție eliminatorie, candidații nu vor putea participa la selecția pentru postul vacant în Consiliul de Administrație dacă nu îndeplinesc condiția obligatorie, conform prevederilor art.28 alin (3) din OUG 109/2011: Fiecare membru al consiliului de administraţie trebuie să aibă studii superioare finalizate cel puţin cu diplomă de licenţă. De asemenea, acesta trebuie să dovedească experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani.
	Rating
	4
	5

	Studii superioare
	Studii superioare finalizate cel puțin cu diplomă de licență și experiență în domeniul științelor inginerești, economice, sociale, juridice sau în domeniul de activitate al respectivei întreprinderi publice între 7 și 10 ani.
	Studii superioare finalizate cel puțin cu diplomă de licență și experiență în domeniul științelor inginerești, economice, sociale, juridice sau în domeniul de activitate al respectivei întreprinderi publice de peste 10 ani.


Ponderile aferente criteriilor

Ponderea indică importanța relativă a competenței ce este evaluată. O valoare a ponderii apropiată de 1 indică o importanță crescută a competenței, în timp ce valorile apropiate de 0 indică o importanță scăzută. Alocarea ponderilor se fundamentează în analiza contextuală, luând în considerare complexitatea și specificul activității societății. Ponderile sunt evidențiate în profilului consiliului în coloana Pondere (0-1).
Gruparea criteriilor pentru analiza comparativă
Criteriile sunt grupate în competențe, trăsături și condiții prescriptive și postscriptive, astfel încât analiza comparativă între candidați să se realizeze cu ușurință. 

Competențele reprezintă combinația de cunoștințe, aptitudini, experiență și comportament, necesară pentru a îndeplini cu succes rolul de administrator. Grila de punctaj este, de regulă, de la 1 până la 5. 

Trăsăturile se definesc drept calități distincte sau caracteristici ale individului. Grila de punctaj este, de regulă, de la 1 până la 5. 

Condițiile prescriptive și postscriptive reprezintă caracteristicile individuale sau colective care trebuie să fie îndeplinite și, care sunt interzise. Și în cazul lor, de regulă, grila de punctaj este de la 1 până la 5.
Pragul minim colectiv pentru fiecare criteriu la care este necesar, dacă există sau se aplică
Pragul minim colectiv reflectă nivelul minim al competenței colective pe care membrii individuali ai consiliului trebuie să o posede împreună, astfel încât consiliul să fie capabil să întrunească nivelul de capacități al consiliului identificat în analiza cerințelor contextuale. 


Formula de calcul a pragului minim colectiv pentru fiecare criteriu este: punctaj minim acceptat pentru criteriu în total / [numărul candidați sau membri x punctajul maxim] x 100.

Pentru definirea punctajului minim acceptat se are în vedere nivelul minim acceptat de competență la criteriul respectiv. Nivelul minim acceptat de competență reprezintă scorul de la care obținerea unei performanțe superioare în post este posibilă și ia valori pe scala de evaluare de la 1 la 5, unde 1 înseamnă “novice” și 5 înseamnă “expert”. Punctajul minim acceptat este calculat astfel: nivelul minim acceptat ori numărul de membri. 
Tabelul de mai jos reflectă criteriile pentru care este necesar un prag minim colectiv și punctajul minim acceptat pentru fiecare criteriu în parte. În cazul în care nivelul minim acceptat coincide cu punctajul maxim, pragul minim colectiv nu mai este necesar. 
	Criteriile pentru care este necesar un prag minim colectiv:
	Nivel minim acceptat pentru criteriu:
	Punctajul minim acceptat pentru criteriu în total:
	Prag minim colectiv:

	0
	1
	2 
	3 

	
	
	
	

	Cunoștințe despre domeniul de activitate al societății
	3
	15
	60%

	Cunoștințe despre domeniul utilităților publice
	3
	15
	60%

	Gestionarea afacerii
	3
	15
	60%

	Viziune strategică
	3
	15
	60%

	Luarea deciziei
	3
	15
	60%

	Monitorizare și control
	3
	15
	60%

	Colaborare și cooperare cu alte părți (directorat, instituții, etc.)
	3
	15
	60%

	Organizare și planificare
	3
	15
	60%

	Studii superioare finalizate cel puțin cu diplomă de licență și experiență în domeniul științelor inginerești, economice, sociale, juridice sau în domeniul de activitate al respectivei întreprinderi publice de minimum 7 ani
	4
	20
	80%

	Experiență pe plan local
	3
	15
	60%

	Reputație personală și profesională
	4
	20
	80%

	Integritate
	4
	20
	80%

	Independență
	3
	15
	60%

	Abilități de comunicare interpersonală
	3
	15
	60%

	Aliniere cu scrisoarea de așteptări a acționarilor
	3
	15
	60%

	Rezultate economico financiare la societăți/regii autonome administrate/conduse
	2
	10
	100%

	Experienţă de minimum 3 ani în conducerea societăţilor, întreprinderi publice sau cu capital privat, ori a regiilor autonome
	3
	15
	60%

	Înscrieri în cazierul fiscal și judiciar
	2
	10
	100%

	Experiență în conducerea societăţilor, întreprinderi publice sau cu capital privat, ori a regiilor autonome de minim 3 ani
	3
	15
	60%


Rezumat al Profilului Consiliu de administrație

Consiliul de administrație este  format din administratori neexecutivi și independenți în sensul art. 138^2 din Legea nr. 31/1990, republicată, cu modificările și completările ulterioare. În cadrul său, nu pot fi mai mult de un membru din rândul funcționarilor publici sau altor categorii de personal din cadrul autorității publice tutelare ori din cadrul altor autorități sau instituții publice. 

Consiliul va avea un focus mult mai pronunțat pe implementarea politicilor de guvernanță corporativă. Prin urmare, Consiliul va arăta preocupare pentru maniera în care activitatea societății este împărțită între acționarul unic, consiliul de administrație, manageri, angajați, auditori, clarificând atât rolurile și responsabilitățile aferente fiecărei părți, cât și maniera în care deciziile sunt luate în cadrul societății. Responsabilitatea și transparența sunt instrumente și totodată puncte de plecare pentru implementarea practicilor de guvernanță corporativă. Consiliul de Administrație trebuie să acționeze în calitate de punct central pentru guvernanța corporativă.

Consiliu trebuie să aprecieze faptul că strategia, riscul, performanța și durabilitatea sunt inseparabile. Astfel, membrii Consiliului trebuie să dovedească aplecare asupra managementului riscului și performanței financiare a societății. Creșterea numărului de administratori care prezintă experiența financiar-economică este de dorit.

Integritatea fiecărui membru al Consiliului este mai mult decât un deziderat. Administratorii trebuie să-si exercite mandatul cu îndeplinirea obligațiilor impuse de art. 144^1 din Legea nr.31 privind societățile comerciale republicată, cu modificările și completările ulterioare:

· Membrii consiliului de administrație își vor exercita mandatul cu prudență și diligența unui bun administrator;
· Administratorul nu încalcă obligația prevăzută mai sus, dacă în momentul luării unei decizii de afaceri el este în mod rezonabil îndreptățit să considere că acționează în interesul societății și pe baza unor informații adecvate;
· Membrii consiliului de administrație își vor exercita mandatul cu loialitate, în interesul societății; 
· Membrii consiliului de administrație nu vor divulga informațiile confidențiale și secretele comerciale ale societății, la care au acces în calitatea lor de administratori. Această obligație le revine și după încetarea mandatului de administrator.

Principalul obiectiv al Consiliului de Administrație, pe termen mediu și lung, definit și determinat de particularitățile societății și de contextul economic în care activează, este asigurarea unui echilibru între continuitatea activității în condiții optime și satisfacerea așteptărilor acționarilor. Pentru îndeplinirea acestuia, membrii Consiliului trebuie să satisfacă în mod corespunzator condițiile și criteriile descrise.

